als_Latn dik_Latn sna_Latn
Në prokurorinë për krim të ogranizuar, sot kanë dëshmuar një pjesë e gazetarëve që ishin prezent gjatë ngjarjeve të dhunshme në Kuvend më 27 prill. Ditët në vazhdim do të thirren edhe sigurimi I deputetëve dhe dëshmitarë të tjerë të dëmtuar në këtë ngjarje, ndërkohë që nga java tjetër, më së voni deri në fillim të muajit korrik, do të thirren edhe deputetët që janë parë nëpër inçizime, si dhe pjesëtarët e Ministrisë së Punëve të Brendshme.
Prokuroria publike për ndjekje të krimit të organizuar dhe korrupsionit, sot nëpërmjet një komunikate ka informuar se në procedurën parahetimore lidhur me ngjarjet në Kuvend, ka filluar me thirrje të qytetarëve për mbledhjen e informatave të nevojshme
“Prokuroia bën të qartë se veprimi mbi këtë lëndë është parahetimor, që nënkupton se mblidhen dëshmi me qëllim të vlerësimit se ngjarja e cila po hetohet a ka veprime dhe karakteristika të veprave penale dhe kush janë kryerësit e tyre, pas çka do të sillet vendimi i prokurorisë publike se a ekzistojnë dyshime për hapje të hetimit.”, kanë thënë nga Prokuroria Publike për ndjekje të krimit të organizuar dhe korrupcionit.
Nga prokuroria thonë se për shkak të normave ligjore dhe etike, nuk mund të jepen të dhëna për personat e thirrur, me drejtim të asaj nëse të njejtit janë bartës të funksioneve publike apo të tjera, vendet e punës dhe të dhëna të ngjashme.
Një pjesë e përgjigjeve për 27 prillin, ndodhen në raportin e Grupit punues të Ministrisë së Punëve të Brendshme e cila tanimë analizohet në prokurori. Në këtë raport ekspertësh janë shënuar një sërë lëshimesh të MPB-së , një pjesë e tyre janë të lidhura edhe me hapjen e dyerve nga ana e deputetëve , por edhe lëshime të udhëheqësit të selisë operative, Mitko Çavkov. Deri më tani është ngritur padi për 9 persona për pjesëmarrje në turmë që do ta pengojë personin zyrtar që të kryej detyrën, të cilët pasi e kanë pranuar fajin kanë marrë gjykim me kusht. Prokuroria është ankuar ndaj këtij vendimi, dhe tani Gjykata e Apelit duhet të vendos nëse do të ketë gjykim të ri për ta, do të intervenojë në vendim apo do ta refuzojë ankesën.
Ajnur Bafqari /SHENJA/
Gazetarët dëshmojnë në prokurori për sulmin e… by tvshenjaofficial
als_Latn als_Latn als_Latn als_Latn als_Latn uzn_Latn als_Latn